Maikls Porters jaunākais

Maikls Lamārs Porters jaunākais (; dzimis  Indianapolisā) ir amerikāņu basketbolists, spēlē vieglā uzbrucēja pozīcijā. 2025. gadā pārstāv Nacionālās basketbola asociācijas (NBA) klubu Bruklinas "Nets", bet visu līdzšinējo karjeru aizvadījis Denveras "Nuggets". M. Porters ir 2023. gada NBA čempions "Nuggets" sastāvā.

M. Portera tēvs Maikls Porters vecākais ir basketbola treneris. Tāpat par profesionālu basketbolistu kļuva viņa brālis Džontejs Porters (izslēgts no NBA par likmju likšanu uz savu statistiku).

 Karjera 
Pēc izcilas vidusskolu basketbola karjeras, kurā tika atzīts par ASV labāko vidusskolu basketbolistu 2017. gadā, spēlējis NCAA, kur pārstāvēja Misūri Universitātes komandu, kuras galvenā trenera asistents bija viņa tēvs un sastāvā bija arī brālis. Jau pēc pirmās sezonas augstskolā pieteicies NBA draftam. 2018. gada NBA draftā M. Porteru Denveras "Nuggets" izraudzījās pirmajā kārtā ar 14. kārtas numuru. "Nuggets" sastāvā aizvadījis visu līdzšinējo karjeru, jau ar otro sezonu nostiprinājies komandas starta pieciniekā. "Nuggets" sastāvā kļuva par 2023. gada NBA čempionu.

2025. gada vasarā M. Porters tika aizmainīts uz Bruklinas "Nets" pret Kemeronu Džonsonu.

ASV basketbola izlases sastāvā kļuvis par Amerikas čempionu U18 vecuma grupā 2016. gadā.

 Atsauces 

 Ārējās saites 

Kategorija:1998. gadā dzimušie
Kategorija:Indiānā dzimušie
Kategorija:ASV basketbolisti
Kategorija:Vieglie uzbrucēji
Kategorija:Denveras "Nuggets" spēlētāji
Kategorija:Bruklinas "Nets" spēlētāji
Kategorija:NBA čempioni